Marek Krajewski

Marek Krajewski (s. 4. syyskuuta 1966 Wrocław) on puolalainen kirjailija.Marek Krajewski Culture.pl

Krajewski valmistui opiskeltuaan klassillista filologiaa ja erikoistuttuaan latinaan. Hän työskenteli vuodesta 1995 professorina Wrocławin yliopistossa, mutta päätti omistautua vuonna 2007 päätoimisesti kirjoitustyölle. Hänen teoksensa ovat rikosromaaneja, jotka kuitenkin myös ylittävät genrerajat, sillä ammentavat vaikutteita esimerkiksi perinteisestä kauhukirjallisuudesta, kuten Edgar Allan Poen klassikoista. Krajewskin lukuisten romaanien päähenkilö on ollut Wrocławin poliisin palveluksessa työskentelevä Eberhardt Mock, joka kuvataan naisia kohtaan aggressiivisena, alkoholisoituneena ja jopa lain ulkopuolelle harhautuvana henkilönä. Muita merkittäviä Krajewskin kehittämiä henkilöhahmoja ovat olleet Jarosław Pater ja Edward Popielski. 

Krajewski on saanut monia kulttuuripalkintoja, kuten Paszport Politykin ja Gloria Artis -mitalin.Gloria Artis dla Marka Krajewskiego Portal Kryminalny Hänen teoksiaan on käännetty englanniksi, saksaksi, venäjäksi, ranskaksi, hepreaksi ja useille muille kielille.

 Teoksia 
 Śmierć w Breslau (1999)
 Koniec świata w Breslau (2003)
 Widma w mieście Breslau (2005)
 Festung Breslau (2006)
 Dżuma w Breslau (2007)
 Aleja samobójców (2008)
 Róże cmentarne (2009)
 Głowa Minotaura (2009)
 Erynie (2010)
 Liczby Charona (2011)
 Rzeki Hadesu (2012)
 W otchłani mroku (2013)
 Władca liczb (2014)
 Umarli mają głos. Prawdziwe historie (2015)
 Arena szczurów (2015)
 Mock (2016)

 Lähteet 

Luokka:Puolalaiset rikoskirjailijat
Luokka:Vuonna 1966 syntyneet
Luokka:Elävät henkilöt